ཆེ་
མཆོག་སྤྱི་བོའི་གཙུག་ཏུ་བཞག༔ ཆེ་མཆོག་སྟོབས་ཀྱི་ནུས་པ་ཡོངས་རྫོགས་ཤོག༔ གཤིན་རྗེ་གཤེད་པོ་དུང་ཁང་ནང་དུ་བཞག༔ སྐུ་ཡི་སྟོབས་ཀྱི་ནུས་པ་བྱིན་པའི་
རྟགས༔ པདྨ་དབང་ཆེན་མགྲིན་པའི་ལམ་དུ་བཞག༔ འགག་མེད་གསུང་གི་སྟོབས་ནུས་བྱིན་པའི་རྟགས༔ དཔལ་ཆེན་ཡང་དག་སྙིང་གི་དཀྱིལ་དུ་བཞག༔ མི་གཡོ་
104

ཐུགས་ཀྱི་བྱིན་རླབས་འཕོ་བའི་རྟགས༔ རྡོ་རྗེ་གཞོན་ནུ་ལྟེ་བའི་གནས་སུ་བཞག༔ ཕྲིན་ལས་སྟོབས་རྩལ་ནུས་པ་བྱིན་པའི་རྟགས༔ མ་མོ་རྦོད་ ྋ
གཏོང་གསང་བའི་གནས་སུ་བཞག༔ བླ་མེད་དོན་རྟོགས་སྟོབས་རྩལ་བྱིན་པའི་རྟགས༔ དྲེགས་པ་ཀུན་འདུལ་ངར་གདོང་གཡཾས་སུ་བཞག༔ དྲེགས་པ་མ་ ལུས་
འདུལ་བའི་སྟོབས་རྩལ་རྫོགས༔ སྟོབས་ལྡན་ནག་པོ་ངར་གདོང་གཡོན་དུ་བཞག༔ ཆེ་བའི་འགྲན་ཟླ་མ་ལུས་བྲལ་བའི་རྟགས༔ བྱ་ཁྱུང་རྒྱལ་པོ་ཕྲག་པ་གཡས་
གཡོན་བཞག༔ ལས་བཞིའི་ཕྲིན་ལས་ཐོགས་མེད་སྟོན་ནུས་རྟགས༔ རིག་འཛིན་རྩལ་འཆང་སྤྱི་བོའི་རྒྱན་དུ་བཞག༔ རིགས་ཀྱི་མངའ་བདག་མཆོག་ཏུ་བྱིན་གྱིས་
བརླབས༔ དེ་ལྟར་བསམ་གྱིས་མི་ཁྱབ་ལྷ་ཡི་ལྷ༔ བུ་ལ་སྦྱིན་པའི་ཡེ་ཤེས་ལྷ་ཡི་ལྟ༔ ཡེ་ནས་རང་བྱུང་ཡོད་པ་མ་མཐོང་བས༔ ད་ནས་བྱིན་རླབས་གསང་མཐོར་ང་
ཡིས་བསྟན༔ ནྲྀབརྡ་ཐིམ ཟབ་གསང་བླ་ན་མེད་པ་སྙིང་པོ་ཡིད་བཞིན་ནོར་བུ་ལས༔ བླ་མ་དྲག་པོ་བཀའ་བརྒྱད་ཀྱི་རྒྱུད་ཀྱི་རྒྱལ་པོ་ཆེན་པོ་ལས་དབང་གི་སྨིན་
105
བཀའ་བརྒྱད་ ཉི་ཤུ་རྩ་བཞི་ ཡང་གསང་།

གཏེར་ འགྲོ་ཕན་གླིང་པའི་གསུང་། གསར།
པའི་ཐབས་བསྟན་པའི་ལེའུ་སྟེ་བཅུ་གཉིས་པའོ༔ བཛྲ་ས་མ་ཡཱ་རྒྱ་རྒྱ་རྒྱ༔ རིགས་འདུས་བླ་མ་དྲག་པོ་བཀའ་བརྒྱད་ཀྱི༔ མ་འོངས་ལས་དང་ལྡན་པའི་གང་
ཟག་གི༔ མཚན་ལྡན་བླ་མས་རྗེས་སུ་བཟུང་ནས་ནི༔ སྨིན་བྱེད་དབང་དང་གྲོལ་བྱེད་ཁྲིད་དགོས་པས༔ གང་ཞིག་བླ་མ་དྲག་པོ་བཀའ་བརྒྱད་ཀྱི༔ དཀྱིལ་འཁོར་ལ་
བརྟེན་བསྟན་འགྲོར་ཕན་སེམས་ཀྱིས༔ བསྙེན་དང་སྒྲུབ་དང་ལས་ལ་སྦྱར་བའོ༔ བསྙེན་པའི་ཚད་ཚང་བསྒྲུབ་པའི་རྟགས་ རྣམས་བཤད༔ བསྙེན་དང་སྒྲུབ་པ་ལས་
སྔགས་གང་ལ་ཡང་༔ སྤྱི་དང་བྱེ་བྲག་རྣལ་འབྱོར་རིག་པས་དཔྱོད༔ སེལ་མེད་གཞོང་གཙང་གང་གི་རྒྱན་དུ་འདོགསཿས༔ རྒྱལ་བ་ཀུན་ཀྱང་ཡེ་ཤེས་ཀློང་ནཻ་གཅིགཿ
བདེ་གཤེགས་གཅིག་སྒྲུབ་དཀྱིལ་འཁོར་ཀུན་གྱི་གཞི༔ རྩ་བའི་སྤྱི་དྲིལ་སྙིང་པོ་གང་དེ་ཡི༔ འབུམ་ཕྲག་བཅུ་དགུ་བཟླས་པ་བསྙེན་པའི་ཚད༔ སྒྲུབ་པ་ཞག་བདུན་
དགུ་ཡི་ཛབ་བསྙེན་དབུལ༔ སྒྲུབ་པའི་རྟགས་མཚན་གང་ཟག་རབ་འབྲིང་ཐ༔ དངོས་ཉམས་རྨི་ལམ་དུ་འང་ལྷ་ཉིད་ཀྱི༔ ཞལ་མཐོང་ལུང་བསྟན་ཐོབ་ཅིང་བྱིན་གྱིིས་
106

བརླབས༔ སྐུ་རྟེན་འབུར་བྲིས་གསུང་འབྱོན་བཞད་དང་འཛུམ༔ ཐ་ན་འོད་འཕྲོ་འཇའ་ཟུག་བཀྲག་མདངས་ལྡན༔ གསུང་རྟགས་སྔགས་ཀྱི་རང་
སྒྲ་མཁའ་ལ་ལྡིར༔ རྔ་དང་རོལ་མོའི་སྒྲ་རྣམས་རང་གྲགས་འབྱུང་༔ མཆོད་པའི་རྫས་ལ་འོད་བྱུང་དྲི་བཟང་འཐུལ༔ མཆོད་རྫས་མི་རུལ་མི་འཁྱགས་ཡི་གེ་འབྱུང་༔
ཐ་ན་རང་གི་བཟླས་པ་མཉེན་ལྡེམ་དྲོད༔ ཐུགས་རྟགས་ཐུགས་ཀྱི་ཡེ་ཤེས་རང་འོད་འབར༔ མི་རྟོག་ཡེ་ཤེས་གཡོ་མེད་རྒྱུད་ལ་རྟོགས༔ ཉོན་མོངས་རྟོག་པ་མ་སྤང་
རང་སར་འགགས༔ རང་རིག་ཡེ་ཤེས་ཆེན་པོ་རྒྱས་པར་འགྱུར༔ ཐ་ན་བསྒོམ་པའི་ཏིང་འཛིན་གསལ་བར་འོང་༔ སྫིབརྡ་ཐིམ ཟབ་གསང་བླ་ན་མེད་པ་སྙིང་པོ་
ཡིད་བཞིན་ནོར་བུ་ལས༔ བླ་མ་དྲག་པོ་བཀའ་བརྒྱད་ཀྱི་རྒྱུད་ཀྱི་རྒྱལ་པོ་ཆེན་པོ་ལས་བསྙེན་སྒྲུབ་ཀྱི་ཚད༌དང༌གྲུབ༌པའི༌རྟགས༌མཚན༌བསྟན་པའི་ལེའུ་སྟེ་བཅུ་
གསུམ་པའོ༔ བཛྲ་ས་མ་ཡཱ་རྒྱ་རྒྱ་རྒྱ༔ རིགས་འདུས་བླ་མ་དྲག་པོ་བཀའ་བརྒྱད་ཀྱི༔ བླ་མ་དྲག་པོ་བསྙེན་སྒྲུབ་བྱས་ནས་ནི༔ བསྒྲུབ་པའི་ལྷ་ཚོགས་ཞལ་གཟིགས་。
107
བཀའ་བརྒྱད་ ཉི་ཤུ་རྩ་ལྔ་
ཡང་གསང་།

འགྲོ་ཕན་གླིང་པའི་གསུང་། གསར།
* བྱིན་རླབས་འཐུལ༔ དེ་ལ་བཟང་པོའི་ཡོན་ཏན་ཅི་ཤར་ཡང་༔ ཆོས་རྣམས་ཐམས་ཅད་རྟེན་ཅིང་འབྲེལ་འབྱུང་དུ༔ དགའ་བའི་སེམས་ཀྱིས་ཞེན་པས་མི་བསླད་དུ༔
བདེན་མེད་སྟོང་པའི་ངང་དུ་མཉམ་པར་བཞག༔ རྣམ་པར་རྟོག་པའི་ངན་རྟགས་ཅི་བྱུང་ཡང༔ སྣང་སྟོང་གཉིས་མེད་འཁོར་འདས་སྒྱུ་མར་བལྟ༔ དོགས་པས་མ་
བཅིང་དབྱིངས་རིག་གཉིས་མེད་བལྟ༔
བལྟ། དཔེར་ན་བདེན་གཡོ་སྒྱུ་མ་མིག་འཕྲུལ་དུ། ཡིན་ཕར་ཤེས་པ་ཉམས་ལེན་གཙོ་བོར་གྱིས་ དེ་ནས་བསྟེན་སྒྲུབ་བཅས
མཐར་ཕྱིན་ནས་ཀྱང་༔ དངོས་གྲུབ་ལེན་པའི་དུས་ལ་བབ་པ་ནི༔ ཟླ་རྒྱས་ཟླ་ཕྲུམ་ལ་སོགས་ཚེ་རྫས་དང་༔ མ་ཧཱ་མཾ་ས་ཛ་གད་དཔའ་བོའི་བཅུད༔ ཏ་ན་ག་ན་རྨད་
དུ་བྱུང་བའི་རྫས༔ དཀྱིལ་འཁོར་ལྷ་ལ་མཆོད༌དང༌བསྐང་བར་བྱ༔ རྩ་སྔགས་ཤམ་དུ་སརྦ་སིདྡྷི་བཟླས༔ རྗེས་སུ་དར་གདུགས་འཕན་གྱི་སྣ་དྲངས་ནས༔ རང་གི་
གནས་ལྔར་བཞག་ལ་རོལ་བར་བྱ༔ མཆོག་ཐུན་དངོས་གྲུབ་མ་ལུས་ཐོབ་པར་འགྱུར༔ བཛྲ་ས་མ་ཡཱཿ༔ སྤྲྀ༔ཟབ་གསང་བླ་ན་མེད་པ་སྙིང་པོ་ཡིད་བཞིན་ནོར་བུ་ལས༔
108

བླ་མ་དྲག་པོ་བཀའ་བརྒྱད་ཀྱི་རྒྱུད་ཀྱི་རྒྱལ་པོ་ཆེན་པོ་ལས་སྒྲུབ་པའི་གེགས་སེལ་དང་དངོས་གྲུབ་ལེན་པའི་ཐབས་བསྟན་པའི་ལེའུ་སྟེ་བཅུ་བཞི་ ྋ
པའོ༔ རིགས་འདུས་བླ་མ་དྲག་པོ་བཀའ་བརྒྱད་ཀྱི༔ གསང་སྔགས་སྙིང་པོ་ཀུན་གྱི་བཅུད་ཕྱུང་བ༔ བླ་མ་བཀའ་བརྒྱད་བསྙེན་སྒྲུབ་འཇུག་པའི་ཚེ༔ འགྲོ་བའི་མི་
དགེའི་ལས་ངན་བསགས་པའི་མཐུས༔ སྒྲུབ་པའི་གེགས་ལ་མི་གཙང་གྲིབ་ཀྱིས་མནར༔དེ་ཉིད་སེལ་ཐབས་རིན་ཆེན་བུམ་པའི་ནང་༔ བདུད་རྩིའི་ཆུས་བཀང་ལྷུན་
གྲུབ་ཡེ་ཤེས་དབུས༔ རྣམ་འཇོམས་མཐིང་ནག་ཁྲོ་ཚུལ་ཐུགས་ཀར་ལྟར༔ ཞི་མ་ཁྲོ་དང་ཞི་བ་ཡེ་ཤེས་སེམས༔ ནུས་ལྡན་ཆུ་ཡིས་གྲིབ་རིགས་མི་གཙང་བཀྲུ༔ ན་མཿ
ཙནྜ་བཛྲ་སོགས འབྱུང་ལྔའི་ལྷ་ཚོགས་ཁྲུས་ཀྱིས་མཆོད་ལ་བཀྲུ༔ ཡེ་ཤེས་མེས་བསྲེག་དབང་དང་བྱིན་བརླབ་བྱ༔ བཛྲ་ས་མ་ཡཱ༔ ཨི༔ ཟབ་གསང་བླ་ན་མེད་པ་
སྙིང་པོ་ཡིད་བཞིན་ནོར་བུ་ལས༔ བླ་མ་དྲྀག་པོ་བཀའ་བརྒྱད་ཀྱིི་རྒྱུད་ཀྱི་རྒྱལ་པོ་ཆེན་པོ་ལས་གྲིབ་སེལ་གྱི་ཆོ་ག་བསྟན་པའི་ལེའུ་སྟེ་བཅོ་ལྔ་པའོ༔ རིགས་འདུས་
109
བཀའ་བརྒྱད་ ཉི་ཤུ་རྩདྲུག་
ཡང་གསང་།

གཏེར་ འགྲོ་ཕན་གླིང་པའི་གསུང་། གསར།
བླ་མ་དྲག་པོ་བཀའ་བརྒྱད་ཀྱི༔ གང་ཟག་དབང་པོ་རབ་འབྲིང་ཐ་མ་ཡི༔ རྒྱུད་དང་ཁམས་ལ་བསྟེན་ནས་སྐུ་གསུམ་བསྒྲུབ༔ སྟོང་གསལ་འགག་མེད་རྣམ་དག་
གཞལ་ཡས་ཁང༔ རྨ་བྱའི་ཁྲི་དང་པདྨ་ཉི་ཟླའི་སྟེང་༔ ཆོས་སྐུ་མགོན་པོ་འོད༵་མི་འགྱུར་བ་ནས༔ མཚན་དཔེ་ཡོངས་རྫོགས་གསལ་འཚེར་ལྷུན་སྡུག་གསལ༔ ཨོཾ་ཨ་
མི་དྷེ་ཝ་ཧྲཱིཿ ཆོས་ཀུན་སྟོང་གསལ་མི་དམིགས་ངང་གིས་བསྐྱང་༔ རྫོགས་རིམ་ལྷ་སྔགས་སྤང་ལ་མ་བཅོས་ལྷོད༔ ཤེས་པའི་ཕྲ་རགས་རྣམ་རྟོག་བཙན་གྱུར་ན༔ ཉོན་
མོངས་ལྔ་ཡི་འཚུབ་མ་རླུང་ལྟར་འཚུབ༔ རྣམ་རྟོག་ཕྲ་རགས་ཉི་ཟེར་རྡུལ་ཙམ་ཡོད༔ མ་བཅོས་རིག་པའི་ཡེ་ཤེས་ས་བོན་ཉིད༔ ཆུ་ནང་ཟླ་གཟུགས་ཤར་བ་འོད་
མདངས་ཀྱང་༔ རྟག་པར་མ་གྱུར་རླུང་གིས་བསྐྱོད་དང་མཚུངས༔ དེ་ལྟར་མ་ཡིན་ཆོས་ཉིད་ཟབ་མོའི་དོན༔ ཕྱིན་ཅི་མ་ལོག་ཉམས་སུ་བླང་འདོད་ན༔ སེམས་ཀྱི་སྣང་
བས་ཡུལ་ཁམས་གུད་དུ་གཅོད༔ ང་དང་བདག་ཏུ་འཛིན་པའི་རྒྱུན་བུ་བཙལ༔ མ་རྟོགས་རྟོག་པ་དུམ་བུ་ཆོད་དེ་ཁོག༔ རགས་པ་སྣང་བ་མཐའ་ཡང་མ་སྒྲིབ་པ༔
ག་ལོ་བཀའ་བརྒྱད་ཁྲི་དགང་ཟག་དབང་པོ་རབ་འབྲིང་གམ་ཡི་རྒྱུ་དང་འགྲུཁམས་ལ་བསྟེན་ནས་སྨྲ་གསམ་བླགས་གསོལ་གསལ་ལགག་མེད་རྣམ་དག་
110

བཀའ་བརྒྱད་ ཉི་ཤུ་རྩ་བདུན་ ཡང་གསང་།
ཡང་ནམ་མཁའི་དབྱིངས་ལ་བསྒོམ་པ་མར་མེ་རླུང་གི་སུམ་བསྐྱོད་ལྔར།
གསལ་སྟོང་བདེ་བ་ཆེན་པོ་འུབ་ཆུབ་པར༔ སོ་མར་གནས་པ་བློ་ཡིས་མ་བསླད་པའི༔ གནས་ལུགས་རྫོགས་པ་ཆེན་པོ་ཞེས་བྱའོ༔ དེ་བཞིན་མ་
བཅོས་ཤུགས་འབྱུང་ངང་གིས་བསྐྱང་༔ ཀུན་གཞི་མ་རིག་པ་ཡི་གདར་ཤ་བཅད༔ རིག་པའི་ཡེ་ཤེས་སོ་མ་རང་མདངས་ལ༔ རྟོག་པའི་བློ་དང་ཕྲོལ་ལ་རང་ཁར་
སྐྱོངས༔ ལྟ་བ་སྟོང་ཡང་ནམ་མཁའི་དབྱིངས་ལྟ་བུ༔ སྒོམ་པ་མར་མེ་རླུང་གིས་མ་བསྐྱོད་ལྟར༔ སྤྱོད་པ་བདེན་མེད་ཆུ་བོའི་གཉེར་མ་ལྟར༔ འབྲས་བུ་རིག་གདངས་
ནམ་མཁའ་སྤྲིན་བྲལ་བཞིན༔ ཤེས་པ་མ་བཅོས་རང་བྱུང་ལྷུག་པའི་ངང༔ བུན་ནེ་ལྷང་ངེ་ལྷན་ནེར་བཞག་པ་གཅེས༔ དེ་དུས་དངོས་པོ་མཚན་མ་མ་གྲུབ་པ༔ རེ་
དོགས་དགག་སྒྲུབ་མེད་པ་ཡེ་ནས་སྟོང་༔ དེ་ལ་སེམས་ཉིད་སྟོང་པ་ཉིད་དུ་འདོད༔ དེ་ལྟར་བཞག་པས་རིག་པའི་ཡེ་ཤེས་ནི༔ ས་ལེ་སང་ངེ་ཡེ་རེ་རྟོག་པ་མེད
གསལ་སྒྲིབ་མེད་པ་རང་བྱུང་ཡེ་ཤེས་མདངས༔ གནས་ལུགས་འོད་ལྔ་ཆོས་སྐུ་འོད་མི་འགྱུར༔ ཐོག་མ་མེད་ནས་རང་གི་སྙིང་ལ་གནས༔ རིག་དང་མ་རིག་གཉིས་ཀྱི་
111

གཏེར་ འགྲོ་ཕན་གླིང་པའི་གསུང་། གསར།
སོ་མཚམས་ཀྱི༔ འདི་ཉིད་རྟོགས་ན་རྒྱལ་བའི་དགོངས་པ་རྙེད༔ བཛྲ་ས་མ་ཡཱ༔ རྒྱ་རྒྱ་རྒྱ༔ སྫི༔ ཟབ་གསང་བླ་ན་མེད་པ་སྙིང་པོ་ཡིད་བཞིན་ནོར་བུ་ལས༔ བླ་
མ་དྲག་པོ་བཀའ་བརྒྱད་ཀྱི་རྒྱུད་ཀྱི་རྒྱལ་པོ་ཆེན་པོ་ལས་ཆོས་ཀྱི་སྐུ་ཡི་འགྲོ་འདུལ་བསྟན་པའི་ལེའུ་སྟེ་བཅུ་དྲུག་པའོ༔ རིགས་འདུས་བླ་མ་དྲག་པོ་བཀའ་བརྒྱད་
ཀྱི༔ ལས་དང་སྐལ་བར་ལྡན་པའི་གང་ཟག་གིས༔ ཚེ་གཅིག་ལུས་གཅིག་འདི་ལ་བརྩོན་པ་ཡིས༔ རྡོ་རྗེ་འཆང་གི་ཞལ་མཆོག་མཐོང་འདོད་ན༔ གདོད་ནཱས་མི་
དམིགས་ཆོས་ཀྱི་དབྱིངས་ཉིད་ལ༔ གསལ་སྣང་མ་འགགས་པདྨ་ཉི་ཟླའི་སྟེང་༔ ནམ་མཁའི་རྒྱལ་པོ་ཡུམ་ཆེན་གསང་ཡེ་སྦྱོར༔ གཡས་གཡོན་སྤྱན་རས་གཟིགས་
དང་འཇིག་རྟེན་དབང་༔ ལོངས་སྤྱོད་རྫོགས་སྐུའི་ཆས་རྫོགས་ལྷུན་གྱིས་གྲུབ༔ ཨོཾ་ཨཱཿཧཱུྃ་ཧྲཱིཿཨོཾ་མ་ཎི་པདྨེ་ཧཱུྃ༔ དེ་ལྟར་ལྷ་བསྒྲོམ་སྔགས་བཟླས་ཏིང་འཛིན་སྐྱོང་༔
མཐར༌ཐུག༌རྫོགས༌པའི༌རིམ༌པ༌བསྡུ་བར༌བྱ༔ སྐུ་གསུམ་རང་ཆས༌ཡེ་ནས་བརྡལ་བ་ལ༔ མ་རྟོགས་ལོག་རྟོག་དབང་གིས་སྲིད་པར་འཁྱམས༔ རྟོགས་བྱ་གནས་
112

ལུགས་ཀུན་བྱེད་ཞལ་མཐོང་འགྱུར༔ ཁྱོད་ཉམས་ཆོས་ཀྱི་དབྱིངས་ཀྱི་ཡེ་ཤེས་ཞེས༔ སྤྲོས་པའི་མཐའ་དང་བྲལ་བས་རྒྱ་མ་ཆད༔ དེར་འཛིན་ ྋ
སྒྲོག་དང་བྲལ་བས་ཕྱོགས་མ་ལྷུང་༔ ཀུན་གཞི་བག་ཉལ་གཞི་ཡི་འཁྲུལ་པ་ཆོད༔ ཐོག་མཐའ་མེད་པའི་འཁྲུལ་པ་དབྱིངས་སུ་དག༔ མ་དག་ཀུན་སྤང་རང་གི་རིག་
པའི་མདངས༔ བློ་ཡིས་མ་རེག་རྐྱེན་གྱིས་མ་བསླད་པར༔ ངོ་བོ་ཀ་ནས་དག་པ་ཆོས་ཀྱི་དབྱིངས༔ གསལ་ལ་མི་རྟོག་བདེ་ལ་སྟོང་ཕྱལ་བ༔ རིིག་རྩལ་འཛིན་མེད་
རང་གསལ་ལོངས་སྤྱོད་རྫོགས༔ སྙིང་དབུས་ཙིཏྟ་འོད་ལྔའི་སྦུབས་སུ་གནྱས༔ ཕྱིན་ཅི་མ་ལོག་དགོངས་དོན་རྟོགས་པར་འགྱུར༔ _བཛྲ་ས་མ་ཡཱ༔ རྒྱ་རྒྱ་རྒྱ༔ ནྲྀ
ཟབ་གསང་བླ་ན་མེད་པ་སྙིང་པོ་ཡིད་བཞིན་ནོར་བུ་ལས༔ བླ་མ་དྲག་པོ་བཀའ་བརྒྱད་ཀྱི་རྒྱུད་ཀྱི་རྒྱལ་པོ་ཆེན་པོ་ལས་ལོངས་སྤྱོད་རྫོགས་པའི་སྐུ་ཡི་འགྲོ་འདུལ་
བསྟན་པའི་ལེའུ་སྟེ་བཅུ་བདུན་པའོ༔ རིགས་འདུས་བླ་མ་དྲག་པོ་བཀའ་བརྒྱད་ཀྱི༔ དེ་ལྟ་བུ་ཡིས་གནས་ལུགས་གཡོ་མེད་ཉམས༔ ལོངས་སྐུར་བཞག་པས་སྤྲུལ་
113
བཀའ་བརྒྱད་ ཉི་ཤུ་རྩ་བརྒྱད་ ཡང་གསང་།

འགྲོ་ཕན་གླིང་པའི་གསུང་། གསར།
༜ པའི་སྐུ་རུ་འགྱུར༔ སྣང་སྟོང་བྱར་མེད་འཇའ་འོད་ཐིག་ལེའི་དབུས༔ རང་རིག་རང་ཤར་དཔལ་ལྡན་རྡོ་རྗེ་སེམས༔ དཀར་གསལ་མདངས་ལྡན་ཡེ་ཤེས་ངང་གིས་
མཇལ༔ ཨོཾ་བཛྲ་ས་ཏྭ་ཧཱུྃ༔ ཞེས་པའི་ལྷ་བསྒོམ་སྔགས་བཟླས་ཏིང་འཛིན་སྐྱོང་༔ རྗེས་སུ་ཡེ་ཤེས་སྤྲུལ་པའི་ཞལ་མཐོང་ཕྱིར༔ མ་ཡེངས་རྟག་ཏུ་འབད་དེ་
བསྒྲུབས་པས་འགྲུབ༔ རང་གི་སྙིང་དབུས་ཐིག་ལེ་ཉ་མིག་ཙམ༔ འོད་ལྔའི་མདངས་ལྡན་རྒྱལ་བ་ཀུན་གྱི་ཐུགས༔ ཙིཏྟ་དང་ནི་མིག་གཉིས་འབྲེལ་བའྀ་རྩ༔ དར་
དཀར་ཤེལ་གྱི་རྩ་ཆེན་ལམ་ནཱས་བརྒྱུད༔ མིག་སྒོ་ཨ་འབྲས་གསང་ལམ་ནས་ཐོན་ཅིང་༔ དབྱིངས་དང་ཡེ་ཤེས་གཉིས་སུ་མེད་པའི་ཀློང་༔ སྐུ་དང་ཡེ་ཤེས་མངོན་དུ་
གྱུར་པ་ཡིས༔ བཀྲག་དང་གཟི་མདངས་མཚན་དང་དཔེ་བྱད་ལྡན༔ སྐུ་མདོག་སྣ་ཚོགས་ཞལ་ཕྱག་སོ་སོར་སྟོན༔ རིན་ཆེན་ཕོ་བྲང་ལྷ་ཡི་གཞལ་ཡས་ཁང་༔ ཚད་
དང་མཚན་ཉིད་རྫོགས་དང་དཔེ་བྱད་ལྡན༔ ངོས་བཟུང་མེད་པར་རིག་སྟོང་སོ་མར་འཆར༔ བཟུང་དུ་མི་བཏུབ་གཅིག་དང་དུ་མ་རུ༔ བསྒྱུར་དུ་མི་གནས་ཡེ་ནས་
114

བཀའ་བརྒྱད་ ཉི་ཤུ་རྩ་དགུ་བྱོན། ཡང་གསང༌།
འདུ་འབྲལ་མེད༔ འཛིན་མེད་ཤེས་པ་བློ་འདས་རྟོག་དཔྱོད་བྲལ༔ འཕོ་འགྱུར་མེད་པ་ཀ་དག་མཉམ་ཉིད་དབྱིངས༔ རིག་པ་ཡེ་ཤེས་འཆར་བ་
སྤྲུལ་པའི་སྐུ༔ རང་བྱུང་ལྷུན་གྲུབ་དོན་རྟོགས་དེར་འཛིན་བྲལ༔ རྩོལ་བྲལ་གནས་ལུགས་རྫོགས་པ་ཆེ༔ ཀ་དག་ཕྱག་རྒྱ་ཆེན་པོའི་ངང་༔ ལྷུན་གྲུབ་འོད་གསལ་
མཉམ་པ་ཉིད༔ ཀ་དག་མ་བཅོས་ཡེ་སངས་རྒྱས༔ ནངས་རྟོགས་ནངས་པར་སངས་རྒྱ་ཞིང་༔ ནུབ་རྟོགས་ནུབ་ནས་རྒྱལ་དགོངས་རྙེད༔ ཚུལ་དེི་འབད་རྩོལ་མ་ཞེན་
པར༔ དམ་ལྡན་བུ་ཡིས་བརྩོན་པའི་ལམ༔ ཨོ་རྒྱན་པདྨའི་གདམ་པའི་མཆོག༔ མཆོ་རྒྱལ་རྗེ་འབངས་གྲོགས་ལ་གདམ༔ ད་ལྟ་སྤེལ་བའི་དུས་མ་ཡིན༔ ཡི་གེའི་རིས་
བྱས་གཏེར་དུ་སྦས༔ གཏེར་སྲུང་ཚོགས་ལ་གཉེར་དུ་བཅོལ༔